Pustite me
"Pustite me" pjesma je bosanskohercegovačkog narodnog pjevača Osmana Hadžića za koju je muziku i tekst napisao Edin Dervišhalidović, a koju su otpjevali u duetu. Ideja o poklon pjesmi Dine Merlina nastala je nakon njegove evropske koncertne turneje kom prilikom je Osman Hadžić bio prateći pjevač u njegovom muzičkom sastavu. Prema riječima Hadžića, nakon dobre saradnje i druženja tokom turneje Dino Merlin mu je obećao komponirati pjesmu. Balada "Pustite me" je mješavina pop i narodne muzike, koju Dino Merlin uspješno radi još od 1985. s grupom Merlin. Pjesma je ostvarila dobar uspjeh kod publike i ubrzo postala hit, a objavila ju je 2002. na CD-u izdavačka kuća Gold Music Production.